ৰাজ্যৰ বিভিন্ন প্ৰান্তত খাদ্যৰ অভাৱত জনাঞ্চললৈ ওলাই অহা হাতী-মানুহৰ মাজৰ সংঘাত চলি থকাৰ মাজতে নগাঁও জিলাৰ চামগুৰি বিধানসভা সমষ্টিৰ বৰদলত আজি এটা বনৰীয়া হাতীৰ মৃতদেহ উদ্ধাৰ হয়।
প্ৰাপ্ত তথ্য মতে চামগুৰি বিধানসভা সমষ্টিৰ বৰদলৰ ধাননি পথাৰত বনৰীয়া হাতীটোৰ মৃতদেহ উদ্ধাৰ হয়। হাতীটোৰ মৃত্যুৰ কাৰণ এতিয়ালৈকে জানিব পৰা হোৱা নাই।
আনহাতে হাতীটোৰ আগঠেঙৰ ওচৰত তেজ নিৰ্গত হৈ থকালৈ চাই হাতীটোৰ মৃত্যু স্বাভাৱিক মৃত্যু নহয় বুলি স্থানীয় লোকে মন্তব্য কৰিছে। আন একাংশ লোকে আকৌ হাতী-মানুহৰ সংঘাতৰ ফলতো হাতীটোৰ মৃত্যু হ'ব পাৰে বুলি সন্দেহ প্ৰকাশ কৰিছে।
ইফালে একেদৰে নুমলীগড়ৰ বিভিন্ন অঞ্চলত বুধবাৰৰ নিশাৰ পৰা বৰ্তমানলৈকে জাক জাক বন্যহস্তীৰ দলে উপদ্ৰৱ চলাই আহিছে।
মৰঙি পথাৰ, ধলাগুৰি বাগান, কাঠনি, ৰংবং, জেকচন, বুঢ়াগোহাঁই খাট আদি অঞ্চলত বনৰীয়া হাতীৰ দলটোৱে শ শ বিঘা ধাননী পথাৰ তহিলং কৰি দিছে। যাৰ ফলত স্থানীয় ৰাইজে নিশা হ'লেই উজাগৰে থাকি হাতীৰ জাক খেদিব লগা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
